Putin: Rossiya va Qozog‘iston iqtisodiy qiyinchiliklarni birgalikda yengib o‘ta oladi

Rossiya va Qozog‘iston prezidentlari Putin va Nazarboyev ikki tomonlama uchrashuvda Ukrainadagi vaziyat, xalqaro muammolar, ikki tomonlama hamkorlik masalalari va G‘alabaning 70 yilligini nishonlashga tayyorgarlikni muhokama qiladi, deya xabar bermoqda “TASS”.

Uchrashuvni ochar ekan, Putin ikki mamlakat iqtisodiy qiyinchiliklarni birgalikda yengib o‘tishiga ishonch bildirdi. “Biz avvalgi yillarda bo‘lgani kabi buni birgalikda uddalaymiz, bugungi kunda vujudga kelgan vaziyatdan chiqib ketish bizga osonroq bo‘ladi”, — deya ta’kidladi Putin.
Rossiya prezidenti Nazarboyev bilan o‘zaro aloqalar, shuningdek xalqaro muammolarni muhokama qilmoqchiligini qo‘shib qo‘ydi.